stanford-oval/wikipedia huggingface dataset:
Muriel Box

| Muriel Box> Henkilötiedot |
| --- | --- |
Syntynyt: 22. syyskuuta 1905 Tolworth, Surrey, Englanti
Kuollut: 18. toukokuuta 1991 (85 vuotta) Lontoo, Englanti
Kansalaisuus:  Iso-Britannia
Ammatti:  käsikirjoittaja ja elokuvaohjaaja
Puoliso:  Sydney Box
Ohjaaja
Palkinnot
 Oscar, 1946, elokuvasta Seitsemäs huntu (The Seventh Veil, 1945) 
Aiheesta muualla
IMDb 
Elonet
Allmovie
Muriel Box (alk. Violette Muriel Baker; 22. syyskuuta 1905 Tolworth, Surrey, Englanti – 18. toukokuuta 1991 Lontoo, Englanti) oli brittiläinen käsikirjoittaja ja elokuvaohjaaja. Häntä on pidetty yhtenä brittiläisen elokuvan menestyneimmistä naisista.
Boxin ensimmäinen puoliso oli Sydney Box (1935–1969), jonka kanssa hän teki käsikirjoituksia ja näytelmiä. Boxeilla oli yhteinen yritys Verity Films, jonka nimissä he tekivät toisen maailmansodan aikana propagandaelokuvia ja myöhemmin näytelmäelokuvia. Heidän uransa huippukohta oli, kun he saivat vuonna 1946 Oscar-palkinnon elokuvan Seitsemäs huntu (The Seventh Veil) alkuperäiskäsikirjoituksesta.
Vuodesta 1951 pariskunta työskenteli perustamassaan London Independent Producers -yhtiössä. Myöhemmin Muriel Box luopui elokuvatyöstä ja ryhtyi kirjoittamaan kirjoja. Niiden julkaisemiseksi hän perusti kustannusyhtiö Feminan. Boxit erosivat vuonna 1969, minkä jälkeen Muriel Box meni vuonna 1970 naimisiin Gerard Gardinerin kanssa.
Ohjaukset ja käsikirjoitukset

Alibi Inn, käsikirjoitus, (1935)
The Facts of Love, käsikirjoitus, (1945)
Seitsemäs huntu, The Seventh Veil, käsikirjoitus, (1945)
The Years Between, (1947)
Salakuljettajan poika, The Man Within, käsikirjoitus, (1947)
Tuhoava himo, The Brothers, käsikirjoitus, (1947)
Lavea tie, Good Time Girl, käsikirjoitus, (1948)
Here Come the Huggetts, käsikirjoitus, (1948)
Holiday Camp, käsikirjoitus, (1948)
The Smugglers, käsikirjoitus, (1948)
Dear Murderer, käsikirjoitus, (1948)
Hildegard - retki eiliseen, Portrait from Life tai The Girl in the Painting, käsikirjoitus, (1948)
Easy Money, käsikirjoitus, (1949)
The Blind Goddess, käsikirjoitus, (1949)
Daybreak, käsikirjoitus, (1949)
Myrskynviemiä, The Lost People, käsikirjoitus, (1949)
Kristoffer Kolumbus, Christopher Columbus, käsikirjoitus, (1949)
A Girl in a Million, käsikirjoitus, (1950)
Mr. Lord Says No!, ohjaus, (1952)
Kadunkulma Street Corner (Yhdysvalloissa elokuvaa markkinoitiin nimellä Both Sides of the Law), ohjaus ja käsikirjoitus, (1953)
A Prince For Cynthia, ohjaus, (1953)
Mistä minä miehen saisin? To Dorothy a Son, ohjaus, (1954)
Etelämeren seikkailija, The Beachcomber, ohjaus, (1954)
Simon ja Laura Simon and Laura, ohjaus, (1955)
Cash on Delivery, ohjaus, (1956)
Silminnäkijä, Eyewitness, ohjaus, (1956)
Intohimoinen muukalainen, The Passionate Stranger tai A Novel Affair, ohjaus ja käsikirjoitus, (1957)
The Truth About Women, ohjaus ja käsikirjoitus, (1958)
This Other Eden, ohjaus, (1959)
Subway in the Sky, ohjaus, (1959)
Too Young To Love, ohjaus, (1960)
The Piper's Time, ohjaus, (1962)
Rattle of a Simple Man, ohjaus, (1964)
Lähde:
Aiheesta muualla

Spicer, Andrew: Box, Muriel (1905-1991), Director, Writer BFI Screenonline. Viitattu 14.5.2022. (englanniksi)
Miroslav Blažević

| 0 | 1 | 2 |
| --- | --- | --- |
 Miroslav Blažević vuonna 2009.
Henkilötiedot
Koko nimi: Miroslav Blažević
Syntymäaika: 10. helmikuuta 1935
Syntymäpaikka: Travnik, Jugoslavia
Kuolinaika: 8. helmikuuta 2023 (87 vuotta)
Kuolinpaikka: Zagreb,
Lempinimi: Ćiro
Seura
Seura: –
Tehtävä: Päävalmentaja
Valmennusura
1968–1971 1971–1976 1976–1979 1976 1980–1981 1981–1983 1983–1985 1985 1985–1988 1988–1991 1991–1992 1992–1994 1994–2000 2001 2002 2002–2003 2003 2003–2005 2005 2005–2006 2006–2008 2008–2009 2009–2010 2010–2011 2011–2012 2012–2013 2014 2014–2015:  FC Vevey  FC Sion  FC Lausanne-Sports  Sveitsin maajoukkue  NK Rijeka  NK Dinamo Zagreb  Grasshoppers  NK Priština  NK Dinamo Zagreb  FC Nantes  PAOK FC  NK Dinamo Zagreb  Kroatian maajoukkue  Iranin maajoukkue  NK Osijek  NK Dinamo Zagreb  NK Mura  NK Varteks  HNK Hajduk Split  Neuchâtel Xamax  NK Zagreb  Bosnia ja Hertsegovina  Shanghai Shenhua  Kiinan U23-maajoukkue  Sanat Mes Kerman FC  NK Zagreb  Sloboda Tuzla  NK Zadar
Miroslav ”Ćiro” Blažević (10. helmikuuta 1935 Travnik – 8. helmikuuta 2023 Zagreb) oli kroatialainen jalkapallovalmentaja.
Blažević muistetaan parhaiten ajastaan Kroatian maajoukkueen päävalmentajana sen ”kultaisen sukupolven” aikana 1990-luvun jälkipuoliskolla. Hän johdatti Kroatian pronssille 1998 MM-kilpailuissa.
Ura

Blaževićin valmennusura oli pitkä ja hän toimi päävalmentajana eri maiden seuroissa kuudella vuosikymmenellä. Blažević valmensi aiemmin Sveitsin ja Iranin maajoukkueita. Seuratasolla hän valmensi Sveitsissä, entisessä Jugoslaviassa, Ranskassa, Kreikassa, Kroatiassa ja Sloveniassa. Blaževićin seuroja olivat muun muassa Dinamo Zagreb ja sveitsiläinen Grasshopper. Hän voitti mestaruuden molemmissa seuroissa.
Kroatian maajoukkuetta Blažević valmensi vuosina 1994–2000. Tuolloin Kroatian joukkueessa pelasivat muun muassa Slaven Bilić, Robert Jarni, Zvonimir Boban, Robert Prosinečki, Alen Bokšić ja Davor Šuker. Blažević johdatti Kroatian vuoden 1998 MM-kilpailujen lisäksi EM-kilpailuihin 1996 ja siellä puolivälieriin. Hän jätti tehtävänsä Kroatian jäätyä ulos vuoden 2000 EM-kilpailuista.
Heinäkuussa 2008 Blažević siirtyi Bosnia ja Hertsegovinan jalkapallomaajoukkueen päävalmentajaksi. Ćiron tavoitteena oli luotsata Bosnia MM-kisoihin 2010 ja karsinnat sujuivatkin hyvin maan selvittäessä tiensä jatkokarsintaan. Portugali oli kuitenkin lopulta liian vahva vastus Bosnialle ja maan historian ensimmäinen kisapaikka jäi haaveeksi. Joulukuussa 2009 Blažević ilmoitti jättävänsä maajoukkuevalmentajan tehtävät. Hän siirtyi kiinalaisseuran Shanghai Shenhua päävalmentajaksi.  Blaževićin johdolla Shenhua sijoittui kaudella 2010 Kiinan liigassa kolmanneksi. Joulukuussa 2010 hän jätti seuran ja siirtyi Kiinan U23-maajoukkueen päävalmentajaksi.
Blažević epäonnistui tavoitteessaan johdattaa Kiina vuoden 2012 olympialaisiin ja erosi tehtävästään kesäkuussa 2011. Syyskuussa 2011 hän palasi vuosien tauon jälkeen Iraniin, kun maan liigassa hännille juuttunut Sanat Mes Kerman FC palkkasi hänet pelastamaan joukkueen putoamiselta.  Iranin jalkapalloliitto kuitenkin vastusti 76-vuotiaan veteraanivalmentajan paluuta. Liitto ilmoitti, että sen uusien käytäntöjen mukaan yli 65-vuotiaat valmentajat eivät saa työskennellä Iranissa.  Blažević sai kuitenkin jatkaa työssään, mutta pesti päättyi potkuihin helmikuun puolivälissä 2012. Mes Kermanin menestys jäi Blaževićin alaisuudessa heikoksi ja viimeisessä ottelussa hänen suojattinsa hävisiviät maamies Zlatko Kranjčarin valmentamalle Sepahanille.
Marraskuussa 2012 Blaževićista tuli Kroatian liigassa pelaavan NK Zagrebin päävalmentaja.  Kautta leimasivat Blaževićin ja seurajohdon väliset riidat. Kokenut valmentaja jatkoi kuitenkin kauden loppuun, muttei onnistunut pelastamaan NK Zagrebia putoamiselta. Kauden jälkeen 78-vuotias Blažević jätti seuran ja ilmoitti lopettavansa 45-vuotisen valmennusuransa.
Blažević pyörsi eläkkeellejäämispäätöksensä jo tammikuussa 2014, kun hänestä tuli bosniahertsegovinalaisen Sloboda Tuzlan päävalmentaja.  Konkarivalmentajan johdolla Tuzla voitti 13 pelaamastaan 15 ottelusta ja nousi kauden päätteeksi maan pääsarjaan. Hän jätti seuran kauden jälkeen.
Syyskuussa 2014 Blaževićista tuli NK Zadarin päävalmentaja, mutta pesti päättyi potkuihin jo helmikuussa 2015.
Meriitit valmentajana

Jugoslavian mestaruus: 1982
Jugoslavian cup: 1983
Sveitsin mestaruus: 1984
Sveitsin cup: 1974
Kroatian mestaruus: 1993, 2003
Kroatian cup: 1994
MM-pronssia: 1998
EM-puolivälierät: 1996
Muuta

Blažević oli lähtöisin nykyisen Bosnia ja Hertsegovinan alueelta. Hänen vanhempansa olivat Bosnian kroaatteja.
Blažević oli sitoutumattomana ehdokkaana Kroatian presidentinvaaleissa vuonna 2005. Aiemmin hänen tunnettiin Franjo Tuđmanin HDZ:n kannattajana.
Muriel

| Muriel |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Meryl 
Nimen alkuperä:  kelttiläinen nimi Muirgel (’kilottava meri’)
Infobox OKNimi-testi OK: 
Muriel on naisen etunimi. Se on englantilainen muunnelma kelttiläisestä nimestä Muirgel, joka merkitsee ’kilottavaa merta’.
Digi- ja väestötietoviraston mukaan Suomessa on vuoteen 2021 mennessä tilastoitu noin 60–80 Muriel-nimistä naista.
Tunnettuja Murieleja

Muriel Barbery (s. 1969), ranskalainen kirjailija
Muriel Baumeister (s. 1972), itävaltalais-saksalainen näyttelijä
Muriel Bowser (s. 1972), yhdysvaltalainen demokraattipoliitikko
Muriel Box (1905–1991), brittiläinen elokuvakäsikirjoittaja ja -ohjaaja
Muriel Day (s. 1942), irlantilainen laulaja
Muriel Duckworth (1908–2009), kanadalainen feministi ja rauhanaktivisti
Muriel Hurtis-Houairi (s. 1979), ranskalainen pikajuoksija ja olympiamitalisti
Muriel Lezak (1927–2021), yhdysvaltalainen neuropsykologi
Muriel Pavlow (1921–2019), brittiläinen näyttelijä
Muriel Robb (1878–1907), brittiläinen tennispelaaja
Muriel Spark (1918–2006), skotlantilainen kirjailija
Kuvitteellisia Murieleja

Muriel-täti, hahmo Harry Potter -kirjasarjassa
Chandler Muriel Bing, yksi päähenkilöistä televisiosarjassa Frendit
Aiheesta muualla

Etunimien taivutus: Muriel (Kotimaisten kielten keskuksen verkkojulkaisu)
Lucy Peng

| Lucy Peng Lei Peng> 彭蕾.Henkilötiedot |
| --- | --- |
Syntynyt: lokakuu 1974 Hangzhou, Zhejiang, Kiina
Muut tiedot
Yritys:  Ant Financial, Lazada
Asema:  hallituksen puheenjohtaja, toimitusjohtaja
Siviilisääty:  naimisissa
Puoliso:  Tongyu Sun
Lucy Peng, oik. Peng Lei (kiin.: 彭蕾; pinyin: Péng Lěi; s. syyskuu 1973; Hangzhou, Zhejiang, Kiina), on kiinalainen yrittäjä ja yritysjohtaja. Hän on yksi kiinalaisen Alibaba-verkkokauppajätin 18 perustajista ja on toiminut erilaisissa johtotehtävissä yhtymässä perustamisen (1999) jälkeen. Huhtikuussa 2018 hän toimi Alibabasta irtautuneen pankki- ja rahoitusyhtiö Ant Financialin (aiempi Alipay) hallituksen puheenjohtajana ja Alibaban ostaman kaakkoisaasialaisen Lazada-verkkokaupan toimitusjohtajana. Tätä ennen hän oli toiminut muun muassa Ant Financialin toimitusjohtajana ja Alibaban henkilöstöjohtajana.
Talousjulkaisu Forbesin nosti Pengin miljardöörilistalleen; maaliskuussa 2018 hänen varallisuudekseen arvioitiin 1,1 miljardia dollaria. Varallisuus on peräisin erityisesti verkkokauppajätti Alibaban omistajuudesta; Peng oli yksi 18 verkkokauppajätti Alibabaa perustaneista henkilöistä. Yhtiö listautui New Yorkin pörssiin vuonna 2014 ja useista perustajista on tullut dollarimiljardöörejä.
Yhdysvaltalainen talousjulkaisu Forbes luokitteli Pengin vuoden 2017 maailman vaikutusvaltaisimpien naisten listallaan sijalle 34. Talousjulkaisu Fortune nosti hänet maailman talouselämän kansainvälisten (ei-yhdysvaltalaisten) naisvaikuttajien 18. sijalle (2017).
Pengillä on alempi taloushallinnon korkeakoulututkinto (BBA, 1994) Zhejiang Gongshang -yliopistosta. Hän on naimisissa Alibaban perustajiin myös kuuluvan Tongyu Sunin kanssa. Valmistumisensa jälkeen ja ennen Alibaban perustamista Peng toimi viisi vuotta yliopisto-opettajana (Zhejiang University of Finance and Economics).
Aiheesta muualla

China Entrepreneur Club: An Interview with Peng Lei：The DNA Code of Alibaba (Green Herald: Cao Kezhen Wang Rui, 2009-09-14) (Arkistoitu – Internet Archive) (englanniksi) (daonong.com)
Loreglia

| Loreglia |
| --- | --- |
 Loreglia kaupunki
 Loreglia
 Koordinaatit: 45°54′N, 8°22′E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Paolo Marchesa Grandi
Pinta-ala:  
 – Maa:  9,15  km²
Korkeus:  719 (min. 420 - maks. 1 881) m
Väkiluku (2015):  246 
 – Väestötiheys:  26,88  as./km²
Infobox OKVirheellinen NIMI-arvo: 
Loreglia on kunta Pohjois-Italiassa Verbano-Cusio-Ossolan maakunnassa Piemonten alueella. 
Loreglia naapurikunnat ovat Casale Corte Cerro, Germagno, Ornavasso, Quarna Sopra ja Valstrona.
Mini-Con

| Mini-Conit |
| --- | --- |
Sarjakuvakustantamo:  Hasbro
Ensiesiintyminen:  Transformers: Armada (2002)
Luojat:  Hasbro
Mini-Conit ovat kuvitteellisia muotoaan muuttavia ihmisen kokoisia robotteja Transformers-universumissa. He esiintyivät alun perin tärkeässä roolissa sarjassa Transformers: Armada, mutta esiintyivät myös muissakin Unicron-trilogian sarjoissa Transformers: Energon ja Transformers: Cybertron.
Unicron-trilogia > Transformers: Armada

Sarjassa Transformers: Armada Mini-Conit olivat alun perin ilkeän planeetankokoisen transformerin, Unicronin, luomuksia. Mutta sitten tulevaisuudesta tulleet kolme ihmislasta Rad, Carlos ja Alexis, joutuivat kohtaamisiin heidän kanssaan ja Mini-Conit kehittyivät oman tahdon omaaviksi ja rauhaa rakastaviksi olennoiksi. Ja saivat tiedon Maan olemassaolosta.
Kun Mini-Conit ilmaantuivat Cybertronille, ilmeni, että heillä oli kyky yhdistyä suurempiin transformereiden ja antaa näille lisää voimia. Kaksi transformereiden ryhmittymää, Autobotit ja Decepticonit, alkoivat käydä sotaa heistä. Eivätkä tajunneet, että sodan synnyttämä negatiivinen energia ruokki Unicronia. Vaikka ei koskaan paljastettu, oliko sota ollut jo ennen Mini-Conien saapumista.
Lopulta Mini-Conit lähtivät aluksellaan Cybertronilta erään portaalin läpi. Alus teki pakkolaskun Kuuhun ja osa siitä putosi peräti Maahan, mutta osan sisällä ollut osa Mini-Coneista levittäytyi ympäri planeettaa. Kun Rad ja Carlos löysivät tämän osan aluksesta, Mini-Conien sijainti paljastui sekä Autoboteille että Decepticoneille.
Unicron-trilogia > Transformers: Energon

Transformers: Energonissa Mini-Conit eivät olleet kovin aktiivisesti Autobottien tai Decepticonien apuna, lukuun ottamatta kolmea Mini-Conia nimeltä Scattor, Skyboom ja Wreckage, jotka yhdistyvät Kicker Jonesin käyttämäksi Energonmiekaksi (engl. Energon Saber).
Unicron-trilogia > Transformers: Cybertron

Sarjassa Transformers: Cybertron esiintyneet Mini-Conit olivat kotoisin Gigantionista, joka oli yksi Cybertronin siirtokunnista, kunnes siirtyi madonreiän kautta toiseen ulotuvuuteen. Neljä Mini-Conia Jolt (sarjan ainut ihmisten kieltä osaava Mini-Con), Six-speed, Reverb ja Safeguard olivat matkustaneet 13 alkuperäiseen transformeriin kuuluneen Vector Primen mukana. He oli tavanneet hänet alun perin leikkiessään kuurupiiloa.
Jokaisella Gigantionin asukkaalla oli oma Mini-Con -kumppani.
Aligned-jatkumo

Aligned-jatkumossa Mini-Conit ovatkin pienikokoisista Soundwaven apureina toimivia Decepticoneja, lukuun ottamatta 13 alkuperäiseen Primeen kuuluvaa Micronus Primea.
Soundwaven apureina toimineet Mini-Conit:
Laserbeak
Rumble
Frenzy
Ravage
Ratbat
Aligned-jatkumo > Transformers: Prime

Animaatiosarjassa Transformers: Prime ainoana Mini-Conina esiintyy Laserbeak, mutta häntä ei kutsuta Mini-Coniksi vaan "työläiseksi".
Lucy Pevensie

| Lucy Pevensie |
| --- | --- |
Luoja(t):  C. S. Lewis
Näyttelijä(t):  Georgie Henley
Ensi- esiintyminen:  Velho ja leijona (romaani, 1950) Velho ja leijona (elokuva, 2005)
Viimeinen esiintyminen:  Narnian viimeinen taistelu (romaani, 1951) Kaspianin matka maailman ääriin (elokuva, 2010)
Henkilötiedot
Suhteet
Sisarukset:  Peter Pevensie Susan Pevensie Edmund Pevensie
Serkut:  Eustace Ruikku
Infobox OKVirheellinen NIMI-arvo: 
Lucy Pevensie on kuvitteellinen hahmo C. S. Lewisin Narnian tarinat -kirjasarjassa. Hän on Pevensien sisaruksista nuorin. Romaanissa Velho ja leijona (1950) Lucy löytää ensimmäisenä tien Narnian maahan vaatekaapin kautta. Hän esiintyy myös kirjoissa Velho ja leijona, Hevonen ja poika, Prinssi Kaspian, Kaspianin matka maailman ääriin sekä Narnian viimeinen taistelu.
Lucy on syntynyt vuonna 1932, ja hän on kahdeksanvuotias Velho ja leijona -tarinassa. Lucy pitää eläimistä ja solmii monta ystävyyttä puhuvien narnialaisten eläimien kanssa. Hän on Pevensien sisaruksista kaikista läheisin Aslan-leijonan kanssa, ja uskoo Narniaan vahvimmiten. Narniassa Lucy tunnetaan myöhemmin kuningatar Lucy Uljaana.
Vuonna 2005 ensi-iltansa saaneessa elokuvassa Velho ja leijona Lucyä näyttelee Georgie Henley, ja sivuroolissa vanhempaa Lucya elokuvan lopussa esittää Georgien isosisko Rachael Henley. Georgie Henley jatkoi Lucyn roolissa elokuvissa Narnian tarinat: Prinssi Kaspian (2008) ja Narnian tarinat: Kaspianin matka maailman ääriin (2010).
Matti A. Jokinen

Jokinen ja Walter Biner Matterhornin huipulla vuonna 1954.
Matti Antero Jokinen (3. toukokuuta 1932 Viipuri – 10. toukokuuta 2014 Helsinki) oli suomalainen vuorikiipeilijä ja hammaslääketieteen tohtori.
Jokinen oli Helsingin yliopiston hammaslääketieteen opettaja, osaston johtaja sekä erikoistutkija vuosina 1958–1995 ja Meilahden sairaalan hammaslääkäri 1967–1986. 1960-luvulla hän oli lääketehdas Orionin asiantuntijana. Vuosina 1980–1995 Jokinen kehitti ja ylläpiti hammaslääketieteen laitosten tietojärjestelmää Helsingin, Turun, Kuopion ja Oulun yliopistoissa. Vuonna 1987 hänelle myönnettiin Suomen Valkoisen Ruusun ritarimerkki.
Jokinen oli Suomen Alppikerhon perustaja ja Suomen Alppikerhon, Suomen Kiipeilyliiton ja Helsingin Jääkiekkoklubin kunniajäsen. Vuorikiipeilyn lisäksi hän harrasti radioamatööritoimintaa tunnuksella OH2KXO sekä tietokoneohjelmien tekoa esimerkiksi Loki5ac radioamatööreille.
Vuorikiipeily > Harjoittelu kotimaassa

Matterhornille nousun jälkeen Jokinen löysi asuinpaikkansa Helsingin Taivaskallion omakotialueen vierestä pystysuoria kalliomuureja, jonne hän alkoi tehdä reittejä vaikeusasteineen. Toinen harjoittelupaikka oli Vanhankaupungin vesilaitoksen luona olevan Esa Rossin suksivoidetehtaan kojun viereinen Rossin rinne, jonka ensinousu onnistui keväällä 1955.
Myöhemmin 1960-luvulla, kun muita kiipeilijöitä alkoi ilmaantua, löydettiin Artjärven Kaivoseinämä, Porlammin Patakallio, Leppäkosken Haukankallio sekä Sipoon Kappaleseinä. Kiipeilyjä tehtiin paljon myös talvella, ja monet Haukankallion ensinousuista tapahtuivat keskitalvella. Sipoon kallioilla kävivät Jokisen kanssa harjoittelemassa silloisen kylmän sodan aikana muun muassa Juri Piskulov Neuvostoliiton kaupallisesta edustustosta sekä lähetystöneuvos William Keysbey Yhdysvaltain suurlähetystöstä. Vasta 1990-luvulla tuli mahdolliseksi harjoitella talvella sisätiloissa, ensin Kauniaisten palloiluluolassa, sittemmin erityisesti Helsingin kiipeilykeskuksessa.
Vuorikiipeily > Myöhempi kiipeilyura

Tärkeimpiä vuorinousuja, köysitoverina vaimo Tarja Jokinen:
1990–1992 useita Alppien neljätuhantisia
1993 Piz Ciavazes Via Micheluzzi
1994 Prima Torre di Sella Via Schober-Rossi, Piz Ciavazes Via Schubert, Monte Colodri Via Sommadossi
1997 Monte Colodri Via Renata Rossi
1999 Monte Colodri Via Katia Monte, Rupe Secca Via Stenico, Torre Grande Via Finlandia
2000 Monte Colodri White Crack
2001 Monte Colodri Via Barbara
2002 Piz Ciavazes Via Vinatzer
2004 Rupe Secca Via Tyskiewicz
Urheilu- ja valmennustoiminta

1960-luvulla Sipoon kalliolla tapahtuneen putoamisen seurauksena alkaneet selkävaivat estivät Jokisen kiipeilyn pitkäksi aikaa. Hän pystyi kuitenkin harjoittamaan eri urheilumuotoja kuten enduroa, rallia sekä kilpa- ja avomerkipurjehdusta. Endurossa Jokinen oli osallistunut jo vuonna 1957 Kansainväliseen kolmen päivän ajoon. Samana syksynä hän voitti HMMK:n Syys-200-ajon. Ralliajossa Jokisella oli useita luokkavoittoja eri kilpailuissa. Vuonna 1969 hän voitti Hyvinkään Sveitsin Talvirallin ykkösryhmän kokonaisvoiton ja tuli toiseksi luokassa Hankirallissa ja Jyväskylän Suurajoissa. Kartanlukijoina olivat Kauko Rytömaa, Timo Rantanen ja Antti Vannas.
Kilpapurjehdusta Jokinen harrasti Finnjolla- ja 505-luokassa. Jälkimmäisessä paras saavutus oli 1970 SM 2., gastina Antti Kuusterä. Avomeripurjehduksessa Jokinen osallistui Gotlannin ympäripurjehdukseen 1972 sekä lukuisiin avomerikilpailuihin Suomenlahdella 8-metrisellä Arabeski -veneellä, seurana HSK. 1980-luvulla hän teki yksinpurjehduksia Itämerellä, useita kertoja Gotlantiin ja Kieliin sekä kerran Englantiin. Vuonna 1994 Jokiselle myönnettiin HSK:n Kultainen matkapurjehdusmerkki. 1995–1996 tapahtui vuoden kestänyt purjehdus vaimonsa Tarjan kanssa Atlantin kautta Välimerelle ja takaisin.
Jokinen suoritti SVUL:n ja jääkiekkoliiton A-valmentajatutkinnot. Hän toimi juniorivalmentajana myös purjehduksessa ja oli kolmasti mukana MM-purjehduksissa, joista oli aina mitali kotiin tuomisena, mikä siihen aikaan oli harvinaista.
1974 Optimistien joukkuepronssi St. Moritzissa.
1977 IYRU juniori-MM-purjehduksissa Quiberonissa Petteri Jokinen pronssimitali.
1978 La Rochellin Optimisti-MM-purjehduksissa Peter von Koskull hopeamitali.
1981 jääkiekossa tuli C-juniorien Suomen mestaruus, seurana HJK, pelaajista tunnettuja ovat 5-kertainen Stanley Cup -voittaja Esa Tikkanen sekä liigapelaajat Timo Lehkonen, Arto Taipola ja Kari Tuiskula. Joukkueessa pelasi myös valmentajan poika Vesa Jokinen.
Hän oli HJK:n toiminnanjohtaja 1975–1981 ja puheenjohtaja 1984–1985. Kesällä 1980 Tapani Korpela ja Matti A. Jokinen allekirjoittivat kauppakirjan, jolla Aimo Mäkinen myi Jokerien liigajoukkueen varta vasten perustetulle Jokeriklubin Tuelle eli käytännössä HJK:lle. Matti A. Jokinen oli sitten kauden 1980–1981 myös Jokerien liigajoukkueen toiminnanjohtajana ja Tuen sihteerinä. Vuonna 1981 tuli valinta Jääkiekkoliiton Helsingin alueen Vuoden valmentajaksi sekä Suomen jääkiekkoliiton Vuoden juniorityöntekijäksi.
Julkaisuja

Jokinen, Matti A.: Alppien seinämillä.  WSOY, 1961.
Lechenberg, Harald (suom. toim. Matti A. Jokinen): Himalajan valloitus.  WSOY, 1962.
Jokinen, M. A.: Bacteremia following dental extraction and its prophylaxis.  Suomen Hammaslääkäriseuran toimituksia 65: 69–100, 1970.
Artikkeleita Helsingin Sanomissa, Viikkosanomissa, Viikon kertojissa, Apu-lehdessä. Purje ja Moottorissa oma palsta 1972–1974.
Aiheesta muualla

Torre Grande Via Finlandia
Jokinen ja Opdal Torre Grandella 1961.
Tarja Jokinen Rodellan seinämällä 2002.
Naapurinlampi (Karstula, Autio)

| Naapurinlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°46′33″N, 24°31′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskujoki:  ei laskuojaa 
Järvinumero:  14.673.1.047
Mittaustietoja
Pinnankorkeus:  199,5 m  
Pituus:  160 m  
Leveys:  100 m  
Rantaviiva:  0,442 km  
Pinta-ala:  1,276 ha  
Saaria:  ei saaria 
 fiNaapurinlampi 
Naapurinlampi  on Keski-Suomessa Karstulassa  Aution lähellä sijaitseva lampi.
Maantietoa

Lampi on 160 metriä pitkä, 100 metriä leveä, ja sen pinta-ala on 1,3 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Valkkunan valuma-alueeseen (14.673) se kuuluu. Lammen vedenpinnan korkeus on 199,5 metriä mpy.
Luettelo Armenian kansallispuistoista

Tämä on luettelo Armenian  kansallispuistoista.
Kansallispuistot

| Kansallispuisto | Sijainti | Perustettu | Kuva |
| --- | --- | --- | --- |
| Arevikin kansallispuisto  Արևիկ ազգային պարկ | Sjunik' | 2009 |  |
| Arpijärven kansallispuisto  Արփի լճի ազգային պարկ | Širak | 2009 |  |
| Dilijanin kansallispuisto  Դիլիջան ազգային պարկ | Tavuš | 2002 |  |
| Sevanin kansallispuisto  Սևան ազգային պարկ | Sevan, Geghark'unik' | 1978 |  |

Käännös suomeksi
Luettelo LCD-matriiseista

Tämä on epätäydellinen luettelo nestekidenäyttötekniikkaan liittyvistä LCD-matriiseista.
TN+Film-matriisi
IPS-matriisi
S-IPS-matriisi
DD-IPS-matriisi
ACE-matriisi
MVA-matriisi
PVA-matriisi
Loch Levenin linna

| Loch Levenin linna |
| --- | --- |
 Linnan länsimuuri
Sijainti:  Skotlanti
Koordinaatit:  56°12′0″N, 3°23′24″W
Rakennustyyppi:  linna
Valmistumisvuosi:  n. 1300
Omistaja:  Historic Scotland
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Loch Levenin linna on raunioitunut linna skotlantilaisella Loch Levenin saarella. Skotlannin kuningatar Maria Stuart oli lyhyen aikaa vangittuna linnassa kunnes pääsi pakenemaan.
Linna oli piiritettynä 1300-luvun sodissa, joten se on luultavasti rakennettu 1200- ja 1300-lukujen vaihteessa. Kuningas Robert II luovutti sen Douglasien suvulle vuonna 1372. Kesäisin sinne pääsee lautalla.